রয়্যাল রাম্বল (২০১৭)
রয়্যাল রাম্বল একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি রয়্যাল রাম্বল কালানুক্রমিকের অধীনে প্রচারিত ত্রিংশ অনুষ্ঠান ছিল। এই অনুষ্ঠানটি ২০১৭ সালের ২৯শে জানুয়ারি তারিখে মার্কিন যুক্তরাষ্ট্রের টেক্সাসের স্যান অ্যান্টোনিওয়ের অ্যালামোডোমে অনুষ্ঠিত হয়েছে। ১৯৯৭ সালের পর এটি অ্যালামোডোমে ডাব্লিউডাব্লিউই-এর প্রথম অনুষ্ঠান ছিল। প্রাক-প্রদর্শনে তিনটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে রেন্ডি অরটন রয়্যাল রাম্বল ম্যাচে সর্বশেষ রোমান রেইন্সকে নিষ্কাশন করার মাধ্যমে ম্যাচটি জয়লাভ করেছে। অন্যান্য শীর্ষস্থানীয় ম্যাচে, জন সিনা ডাব্লিউডাব্লিউই চ্যাম্পিয়নশিপের জন্য আয়োজিত একক ম্যাচে এজে স্টাইলসকে এবং ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে কেভিন ওয়েন্স রোমান রেইন্সকে পিনফলের মাধ্যমে পরাজিত করেছে।